ТР Президенты Р.Н. Миңнеханов катнашында,

ТР финанс министры Р.Р. Гайзатуллинның

26.04.2017 республика киңәшмәсендә

2017 елның 1 кварталында ТР берләштерелгән

бюджеты үтәлеше нәтиҗәләре һәм 2017 елга

бурычлары турында чыгышы.

Хөрмәтле Рөстәм Нургалиевич!

Хөрмәтле Алексей Валерьевич!

Хөрмәтле Президиум!

Хөрмәтле киңәшмәдә катнашучылар!

2017 елның 1 кварталында Татарстан Республикасының берләштерелгән бюджетының керем өлешенә 62 млрд. сум керде, шул исәптән салым һәм салым булмаган керемнәр – 58,2 млрд.сум, түләүсез алынган керемнәр – 3,8 млрд. сум.

Планның үтәлеше 28,8 процент тәшкил итте.

Салым һәм салым булмаган керемнәр буенча республика бюджеты 47,7 млрд.сумга үтәлде.

Җирле бюджетларның үз керемнәре барлыгы 10,5 млрд.сум күләмдә мобилизацияләнгән.

Чагыштырма авырлыгы 42% белән берләштерелгән бюджетның төп салымнарны арасында әйдәп баручы урынны **табышка салым** алып тора. Өч ай эчендә аның кереме 24,3 млрд. сум тәшкил итте.

Татарстан Республикасы Финанс министрлыгытабышка салымның төп түләүләрен тәэмин итүче салым түләүчеләрнең мониторингын дәвам итә. Әлеге елда салым түләүчеләрен колачлау бер мең бер йөз алтмыш җидегә кадәр киңәйтелде.

Хисап чоры дәвамында алардан 725 оешма 10,9 млрд. сумга үсеш тәэмин итте, 442 оешма (гомуми саннан 38 процент) түләүләрне 5,1 млрд. сумга киметте.

1 кварталда табышка салым керемендә уңай динамика күзәтелүгә карамастан, табышка салымның 60% биләгән эре компанияләрнең мәгълүматлары икенче кварталда алардан салым буенча керемнәр үткән елның шул ук вакытына караганда 3,5 млрд. сумга кимү көтелүе турында күрсәтә.

28 апрель – салым түләүчеләрнең әлеге елның 1 кварталы өчен хисапларын тапшыру вакыты. Фактик нәтиҗәләр нигезендә бу мәсьәлә буенча алга таба эш алып бару өчен безгә салым органнары, Икътисад министрлыгы, тармак министрлыклары белән табышка салым кимүенең килеп чыгу сәбәпләрен җентекләп анализларга кирәк.

Әһәмияте буенча бюджет кеременең киләсе чыганагы – ул **физик затларның кеременә салым**. Ул бюджет дәрәҗәләре арасында бүленүе белән үзенчәлекле. 1 квартал өчен республиканың берләштерелгән бюджетына салым барлыгы 15,1 млрд. сум күләмдә керде. Салым буенча керемнәр динамикасы уңай урнашты, 2016 ел күрсәткечләре белән чагыштырганда, үсеш темпы 8% тәшкил итте. 2016 елның 1 кварталында үсеш 14% тәшкил иткән иде.

Әлеге елның мартында физик затларның кеременә салымның түбәнәюенә юл куйган муниципаль районнарга түләүләрнең кимүенә йогынты ясаган сәбәпләрне анализлау кирәк.

Киләсе муниципалитетлар өчен әһәмиятле булып **җир салымы** тора. Ул барлыгы 2,0 млрд. сум керде. Бу үткән ел керемнәре белән чагыштырганда 9% югарырак. Шул ук вакытта 16 муниципалитетта салым буенча барлыгы 47,5 млн. сум күләмдә кимүгә юл куелган. Шуның белән бергә шуларның 8ендә салым буенча недоимка үсеше күзәтелә.

Салым керемнәре кимү сәбәпләренең берсе – судта җирләрнең кадастр хакын дәгъвалау. Татарстан Республикасы Президенты биргән йөкләмә белән бәйле хәзерге вакытта Җир һәм мөлкәт мөнәсәбәтләре министрлыгы һәм Юстиция министрлыгының керемнәр түбәнәюенә юл куймау өлешендә судларда бюджетлар мәнфәгатьләрен яклау буенча муниципаль берәмлек һәм шәһәр округларының идарә органнарына мониторинг үткәрүенә сезнең игътибарны юнәлтәм.

**Салымнар түләү бурычларын киметү буенча эшкә**  аерым тукталам. 1 апрельгә бурыч ел башына карата 493 млн. сум яисә 6% үсеш белән ул 8,7 млрд. сум тәшкил итте.

Бүген недоимка буенча эшкә җентекләбрәк туктарга телим. Муниципаль районнар һәм шәһәр округлары буенча аның структурасы анализы китерелгән. Исемлеккә һәрбер регионның 50 иң зур бурычы булганнар кертелгән. Аналитик чаралар нәтиҗәләре буенча асылда түләтердәй недоимканың күләме аның гомуми күләменнән яртысыннан кимрәген тәшкил итә. Аның сәбәбе – недоимка структурасында. Биредә бер төркем түләүләрне “авыр түләттерелә торганнар” төренә кертергә мөмкин.

Республика җитәкчелеге аларны хуплаган очракта, без салым инспекциясе, суд приставлары хезмәте белән берлектә аларны федераль, республика һәм муниципаль югарылыкта эшләп чыгаруны оештырачакбыз.

Бюджетларның керем өлешенең әһәмиятле кисәген **салым булмаган табышлар** тәшкил итә. Алар берләштерелгән бюджетка барлыгы 3,8 млрд. сум керде. Салым булмаган табышларның керем динамикасы уңай.

Шуның белән бергә аерым муниципалитетларда аренда түләвеннән керем түбәнәйгән, шуларның кайберләрендә бурыч үсешенә юл куелган.

**1 кварталда керемнәр буенча нәтиҗәләр** ясап, бурыч үсеше, артык түләнгән сумма үсеше, алга таба түләүләрнең кимүе буенча эре предприятиеләрнең прогнозына бәйле алга таба бюджет үтәлеше киеренке булачагын искәртәсем килә. Шуның белән бергә 7,6 млрд. сум кытлыкны юкка чыгару һәм 6,8 млрд. сум күләмдә федераль бюджет кредитларын кайтару әһәмияте бюджетны авырлаштыра.

Алга таба берничә сүз **федераль бюджеттан субсидияләр** бирү үзенчәлегенә багышлана.

2017 елда федераль бюджеттан Татарстан Республикасы бюджетына 12,7 млрд. сум күләмдә субсидияләр бүлеп бирелде.

Федераль акчалар буенча Татарстан Республикасы бюджетының үтәлешен үз вакытында һәм сыйфатлы үтәү максатыннан, безгә тармак министрлыклары белән бергә субсидия бирүнең федераль шартларын үтәү буенча тикшерүне көчәйтергә кирәк.

**Дәүләт торак фондына** акча җыю турында берничә сүз.

2017 елга Социаль ипотека программасын тормышка ашыру максатыннан Дәүләт торак фонды идарәсеннән 7,2 млрд. сум күләмендә план йөкләмәсе ирешелде, йөкләмәләр – 7 млрд. сумга кабул ителде, 1,7 млрд.сум керде.

Предприятиеләр, муниципаль берәмлекләр җитәкчеләреннән эшне активлаштыруларын, килешүләр төзелүен тәэмин итүләрен һәм агымдагы түләүләрне вакытында каплауларын үтенәм.

Алга таба 2017 елның 1 кварталында **бюджетның чыгым өлеше** үтәлеше турында.

Татарстан Республикасының берләштерелгән бюджетының чыгымнары 59 млрд. сум тәшкил итте. Республика бюджетының чыгымнары барлыгы 51,5 млрд. сум күләмендә башкарылган. Республика бюджетыннан бюджетара трансфертлар җирле бюджетларга үз вакытында һәм тулы күләмдә барлыгы 7,9 млрд сум бүлеп бирелгән. Муниципаль берәмлекләрнең чыгымнары 15,4 млрд. сум тәшкил итте.

Ел башына калган бюджет акчалары һәм 1 кварталда кергән табыш үз вакытында һәм тулысынча өстәлгән сумма белән хезмәт хакларын түләргә һәм бюджетның барлык дәрәҗәләрендә беренче чиратта планлаштырып куелган чыгымнарны тиешле күләмдә финансларга һәм капиталь характерадагы чыгымнарны башкарырга мөмкинлек бирде.

Дәүләт һәм муниципаль учреждениеләр 1 кварталны социаль әһәмиятле чыгымнар буенча срогы чыккан кредиторлык бурычларыннан башка тәмамлады.

3 ай дәвамында бюджет чыгымнарын планлы рәвештә финанслау белән берүк вакытта муниципаль берәмлекләр – “тискәре” трансфертлар түләүчеләр республика бюджетына бюджетара субсидияләрне ай саен үз вакытында күчерү буенча үз йөкләмәләрен башкарды.

3 айга планлаштырылган “тискәре” трансфертлар барлыгы 19,9 млн. сум тулы күләмдә күчерелде.

Алга таба да законлы рәвештә расланган түләүләрне республика бюджетына үз вакытында башкаруны үтенәм.

Чыгымнар буенча 1 квартал бюджеты үтәлеше мәсьәләләрендә иң әһәмиятлеләренең берсе – **май указларын** гамәлгә ашыру.

2016 елда Татарстан Республикасында фактик рәвештә ирешелгән уртача хезмәт хакы күләме һәм 2017 елга прогноз турында Татарстанстатның алдан бирелгән мәгълүматлары нигезендә тармак “юл карталары” буенча 2017 елда бюджет өлкәсе хезмәткәрләренең аерым категорияләренә хезмәт хакын күтәрүнең көтелгән зурлыклары төзелде.

2012 елның 7 маеннан чыккан Россия Федерациясе Президенты Указларын, тармак “юл карталары”н гамәлгә кую кысаларында министрлыклар тарафыннан чыгымнарны оптимизацияләү буенча чаралар күрелә.

Алга таба **бюджеттан тыш эшчәнлек** турында.

Республикага буйсынган учреждениеләр 2017 елның 1 кварталында түләүле хезмәт күрсәтүдән 1,8 млрд. сум табыш алган, муниципаль учреждениеләр – 715 млн. сум. Бу күрсәткечләр үткән ел күләменнән артыграк. Шуның белән бергә бер төркем учреждениеләрдә план үтәлеше түбән.

Алдагы сорау – **дебитор һәм кредитор бурыч** белән эш.

2016 елда республика бюджеты үтәлеше нәтиҗәләре буенча Татарстан Республикасы Президенты Р.Н. Миңнеханов тарафыннан республикага буйсынган учреждениеләрнең дебитор бурычын киметү буенча эш башкару карары кабул ителде.

Хәзерге вакытта һәрбер бюджет средстволарын баш бүлүче тарафыннан дебитор бурычны каплау графигы ясалган, аны юкка чыгару буенча чаралар эшләнгән, башкарылган эш нәтиҗәләре турында һәм дебитор бурычны юкка чыгару буенча тәкъдимнәр карарлар кабул итү өчен даими рәвештә республика җитәкчелегенә җиткерелеп торачак.

**Кредитор бурычка** килгәндә, хәл түбәндәгечә.

Барлык кредитор бурыч бюджет йөкләмәләре лимитлары белән тәэмин ителгән. Вакыты чыккан кредитор бурыч юк.

Ел дәвамында министрлыклар, идарә тармаклары һәм җирле үзидарә органнары җитәкчеләренә кредитор бурычны максималь киметү буенча барлык чараларны күрергә кирәк.

Алга таба **контроль-ревизия эшчәнлеге турында**. 2017 елның 1 кварталында Финанс министрлыгының Казначылык департаменты контроль-резивия бүлекчәләре 65 тикшерү үткәрде.

Планлы чаралар арасында еллык хисап өстендә эшне атарга кирәк. Бүгенге көнгә **2016 елга республика бюджеты үтәлеше турында хисап** әзерләнгән һәм Хисап палатасына юлланган. Тышкы тикшерү тәмамлану белән алга таба Дәүләт Советына раслауга тапшыру өчен хисап Президент каравына тәкъдим ителәчәк.

1 кварталда бюджет үтәлеше характеристикасына йомгак ясап, ел азагына кадәр **бюджет үтәлеше бурычлары** буенча барлык дәрәҗәләргә тукталам.

**Керем** өлкәсендә бурычлар.

Салым органнары, республика министрлыклары, идарә тармаклары һәм муниципаль берәмлекләр белән берлектә план күрсәткечләре үтәлешен тәэмин итәргә.

Муниципалитетлар һәм республика министрлыклары дәрәҗәсендә салым түләүләре буенча бурычны киметү һәм аның үсешен булдырмау буенча чараларны дәвам итәргә кирәк.

Бюджетта үз керемнәрен арттыру буенча республика һәм муниципалитетларның ведомствоара комиссияләренә эшне көчәйтергә; беренче яртыеллык нәтиҗәләре буенча табышка салым түбәнәюен прогнозлаган, чыгымлы предприятиеләр төркемен җентекләп анализларга кирәк.

Шуның белән бергә физик затлар кеременә салымны киметкән салым түләүчеләргә ай саен сыйфатлы рәвештә мониторинг һәм квартал саен физик затлар кеременә салымга һәм хезмәткә түләү фондына мониторинг үткәрергә. Салым буенча “яшерен” бурычка ия булган оешмалар белән эшләргә.

Шулай ук бюджетка аренда түләүләре буенча түләү тәртибен күтәрү буенча эш башкарып, республика һәм җирле бюджетларга салым булмаган керемнәрне максималь алу өчен дәүләт һәм муниципаль милекләрен файдалану нәтиҗәлелеген көчәйтүне тәэмин итү таләп ителә.

2017 елда **чыгымнар өлкәсендә** гамәли мәсьәләләр өлешендә безгә бюджет тәртибен җитди яхшыртырга туры киләчәк. Вакыты чыккан кредитор бурычның барлыкка килүен; финанслау лимиты белән тәэмин ителмәгән чыгымнарны булдырмаска кирәк. Бер үк вакытта хезмәт хакы һәм беренче чиратта билгеләнгән чыгымнарны приоритет финанслауны тәэмин итәргә кирәк.

Тармак министрлыкларына җирле үзидарә белән бергәләп тармак оптимизация планнарын һәм “юл карталары”нда каралган индикаторларга ирешү максатыннан 2017 елда бюджеттан тыш акчалар җәлеп итү буенча эшне тормышка ашырырга кирәк.

Ел дәвамында республика министрлыклары һәм идарә тармаклары һәм министрлык карамагындагы учреждениеләр буенча шактый күләмдә дебитор бурычны киметү өстендә эшләргә.

Нәтиҗәлелек мәсьәләләрен кертеп, федераль бюджеттан субсидияләр бирү турында килешүләр буенча тармак министрлыклары тарафыннан кабул ителгән йөкләмәләргә аеруча игътибарлы якын килергә.

Чыгышымның азагында куелган бурычларны башкару өчен бездән уртак, киеренке эш таләп ителәчәген искәртәм.

Чыгыш тәмам.

Игътибарыгыз өчен рәхмәт.